**บทที่ 1**

**บทนำ**

**ความเป็นมาและความสำคัญของปัญหา**

การอ่านเป็นสิ่งสำคัญ และจำเป็นสำหรับชีวิตมนุษย์มาก ซึ่งนอกจากจะเป็นพื้นฐานของ การศึกษาเล่าเรียนและช่วยให้เด็กเกิดความบันเทิงใจแล้ว ยังช่วยให้บุคคลได้รับข่าวสาร ความ เคลื่อนไหวและข้อเท็จจริงต่างๆ อันจะนำ ไปใช้ปรับปรุงชีวิตและสังคมให้ดี และน่าอยู่ขึ้น ฉะนั้น การจับใจความจึงเข้ามามีบทบาทในเรื่องของการอ่าน เพราะทักษะการอ่านจับใจความ เป็นทักษะ ที่มีความสำคัญในการอ่านมากที่สุด เป็นการพัฒนาสติปัญญา ให้รู้จักคิดวิเคราะห์ และช่วยให้ จิตใจมีสมาธิ ซึ่งผู้อ่านจะเข้าใจเรื่องราวที่อ่านได้ถูกต้อง และสามารถจับใจความสำคัญของ ประโยคหรือข้อความได้ในเวลาอันรวดเร็ว(สำนักงานคณะกรรมการการประถมศึกษาแห่งชาติ ,2539: 308)

การอ่านเป็นพื้นฐานที่สำคัญของการเรียนรู้และการพัฒนาสติปัญญาของคนในสังคม การอ่านทำให้เกิดการพัฒนาด้านสติปัญญา ความรู้ความสามารถ พฤติกรรม และค่านิยมต่างๆ รวมทั้งช่วยในการเปลี่ยนแปลงการดำเนินชีวิต พัฒนาไปสู่สิ่งที่ดีที่สุดของชีวิต การอ่านจึงมีความสำคัญต่อชีวิตมนุษย์อย่างยิ่ง (สำนักงานคณะกรรมการการศึกษาขั้นพื้นฐาน. 2549 : 1) การอ่านมีความสำคัญและเป็นสิ่งจำเป็นสำหรับชีวิตประจำวัน ช่วยในการศึกษาหาความรู้ช่วยให้มีความบันเทิงและเป็นสิ่งสำคัญ ในการพัฒนาความเจริญงอกงามทางสมองและสติปัญญารู้จักแสวงหาความรู้ด้วยตนเอง เพื่อนำไปใช้ในชีวิตประจำวัน สอดคล้องกับวรรณี โสมประยูร (2544, หน้า 55) ที่กล่าวว่า ทักษะการอ่าน เป็นทักษะที่มีความสำคัญในการเรียนภาษาไทยเป็นเครื่องมือที่ช่วยให้ผู้อ่านเกิดการเรียนรู้และจำเป็นในการดำรงชีวิตของคนยุคปัจจุบัน ต้องอาศัยการอ่านจึงจะสามารถเข้าใจและสื่อความหมายกันได้ ฉะนั้นคนเราจึงจำเป็นต้องมีทักษะในการอ่านกล่าวคือ ต้องอ่านได้รวดเร็ว อ่านได้ถูกต้อง อ่านได้คล่องแคล่วและมีประสิทธิภาพ เพื่อเสาะแสวงหาความรู้ความสามารถเข้าใจและติดตามการเปลี่ยนแปลงความเจริญก้าวหน้าทางวิทยาการ รวมทั้งข้อมูลข่าวสารเหล่านั้นได้ทัน การอ่านจึงเป็นการเรียนรู้ คนอ่านมากย่อมรู้มาก ผู้มีประสิทธิภาพในการอ่านสูง จึงได้รับทั้งความรู้ ประสบการณ์และความบันเทิง นำไปใช้ให้เป็นประโยชน์ในชีวิตประจำวัน และสอดคล้องกับฉวีวรรณ คูหาภินันท์ (2542, หน้า 3) กล่าวว่า การอ่านมีความสำคัญต่อชีวิตมนุษย์ตั้งแต่เด็กจนโต การอ่านมีความสำคัญต่อการพัฒนาอาชีพและการศึกษา

การอ่านเป็นหัวใจสำคัญของการเรียนการสอน เช่นกันกับสุนันทา มั่นเศรษฐวิทย์ (2545, หน้า 2)กล่าวว่า การอ่านเป็นเครื่องมือสำคัญที่ใช้ในการแสวงหาความรู้ เป็นสิ่งจำเป็นสำหรับผู้อ่าน

การรู้จักฝึกฝนอย่างสม่ำเสมอจะช่วยให้ผู้อ่านมีพื้นฐานในการอ่านที่ดี ทั้งจะช่วยให้เกิดความชำนาญและมีความรู้อย่างกว้างขวาง อีกทั้งประพิณพร เย็นประเสริฐ (2548, หน้า 11) กล่าวว่า การอ่าน

เป็นกระบวนการของการรับสารที่มีความสำคัญต่อการพัฒนาคุณภาพชีวิตของมนุษย์ ข้อมูลข่าวสาร

และความเจริญก้าวหน้าในความรู้ทุกประเภท ปรากฏเผยแพร่ในรูปของสิ่งพิมพ์เกือบทั้งสิ้น

ปัจจุบันแม้ว่าจะมีสื่ออื่น ๆ เข้ามามีบทบาทต่อการเรียนรู้ของมนุษย์มากขึ้น ได้แก่ วิทยุ โทรทัศน์

ภาพยนตร์ เป็นต้น แต่การอ่านก็ยังถือว่าเป็นสิ่งที่ดีที่ไม่อาจนำสื่ออื่น ๆ มาทดแทนได้ หนังสือ

เป็นกุญแจดอกสำคัญที่ไขไปสู่โลกแห่งสรรพวิทยาการ โลกแห่งความเพลิดเพลินและจินตนาการ

โดยไม่จำกัดเวลา สถานที่และสิ้นเปลืองค่าใช้จ่ายน้อยที่สุด พเยาว์ สิ่งวี (2551, หน้า 30) กล่าวว่า

การอ่านเป็นทักษะสำคัญในการเรียนรู้ การแสวงหาความรู้ทางการศึกษาของนักเรียน นักศึกษา

บุคคลทั่วไปเพราะเป็นพื้นฐานสำคัญในการเรียนรู้และพัฒนาสติปัญญา ความรู้ ความสามารถ

พฤติกรรมและค่านิยมต่าง ๆ และการอ่านเป็นเครื่องมือสำคัญในการประกอบอาชีพและการสร้าง

ความเพลิดเพลินในการอ่าน สามารถนำความรู้ที่ได้จากการอ่านไปใช้ในชีวิตประจำได้

หลักสูตรแกนกลางการศึกษาขั้นพื้นฐาน พุทธศักราช 2551 กำหนดให้การเรียนภาษาไทยเป็นทักษะที่ต้องฝึกฝนจนเกิดความชำนาญในการใช้ภาษาเพื่อการสื่อสาร การเรียนรู้อย่างมีประสิทธิภาพและ เพื่อนำไปใช้ในชีวิตจริง ซึ่งหลักสูตรแกนกลางการศึกษาขั้นพื้นฐาน พุทธศักราช 2551 ได้กำหนดสาระการเรียนรู้ไว้ 5 สาระ ดังนี้ การอ่าน การเขียน การฟัง การดู และการพูด หลักการใช้ภาษาไทย และ วรรณคดีและวรรณกรรม (สำนักงานวิชาการและมาตรฐานการศึกษา, 2551: 1-2) สำหรับการเข้าร่วมกิจกรรมการเรียนการสอนภาษาไทยให้บรรลุตามจุดประสงค์ของหลักสูตรให้มีประสิทธิภาพนั้น จำเป็นต้องฝึกฝนทักษะต่างๆ ให้เกิดความชำนาญและมีความสำพันธ์กันได้แก่ ทักษะการรับเข้าคือ การอ่านและการฟังเป็นทักษะของการรับรู้เรื่องราว ความรู้และประสบการณ์ส่วนทักษะการถ่ายทอดออกไปคือ การพูดและการเขียน เป็นทักษะของการแสดงออกด้วยการแสดงความคิดเห็นผู้เรียนจึงต้องฝึกฝน เพื่อให้เกิดความชำนาญสามารถใช้ภาษาสื่อสารได้อย่างมีประสิทธิภาพ (วรรณี โสมประยูร, 2542: 139)

การจัดกระบวนการเรียนรู้ภาษาไทยจึงต้องส่งเสริมให้นักเรียนได้เรียนรู้ด้วยสมอง กาย และใจ เพื่อให้นักเรียนเป็นผู้สร้างความรู้ผ่านกระบวนการคิดด้วยตนเองโดยให้มีการเชื่อมโยงกับธรรมชาติ จินตนาการ ความงาม ปัญญา และฐานความจริงของนักเรียนที่พึงปรารถนาในอนาคต ควรเป็นนักเรียนที่มีทักษะคิดวิเคราะห์ ทั้งนี้เพราะทักษะการคิดเป็นหัวใจของการเรียนรู้ ช่วยให้นักเรียนได้เข้าถึงความรู้ ความสามารถที่จะนำความรู้ไปประยุกต์ใช้ในการดำรงชีวิตได้ การปลูกฝังหรือการพัฒนาความคิด ต้องริเริ่มตั้งแต่นักเรียนเข้าสู่สถานศึกษาเพราะนักเรียนมีธรรมชาติของการอยากรู้อยากเห็นสูงอยู่แล้ว ถ้านักเรียนได้รับการกระตุ้นส่งเสริมตั้งแต่เริ่มต้นก็จะเป็นการช่วยพัฒนาศักยภาพในการคิดที่มีอยู่ในตัวให้ก้าวหน้าถึงขีดสูงสุด ซึ่งเป็นเป้าหมายของการพัฒนาความสามารถในการคิดที่ต้องการให้เกิดขึ้นในตัวผู้เรียน ดังนั้นการพัฒนาความสามารถในการคิด จะช่วยให้นักเรียนสามารถวิเคราะห์เรื่องราวและเหตุการณ์ต่างๆ ได้ถูกต้อง และเป็นเครื่องมือสำหรับการเรียนรู้อย่างต่อเนื่องด้วยตนเอง (ณีรนุช เบ้าวันดี, 2552: 1)

การอ่านเป็นเครื่องมือสำคัญอย่างยิ่งที่ใช้ในการแสวงหาความรู้เพื่อพัฒนาตนเองให้เป็นคนฉลาดรอบรู้ ทันโลก ทันเหตุการณ์ และความเปลี่ยนแปลงของสังคม ผู้มีนิสัยรักการอ่านและมีทักษะการอ่านที่ดีย่อมแสวงหาความรู้และศึกษาเล่าเรียนได้อย่างมีประสิทธิภาพ สามารถปรับตัวเข้ากับสถานการณ์ได้อย่างแนบเนียน การอ่านมีความจำเป็นมากสำหรับนักเรียนเพราะเป็นพื้นฐานสำคัญของการเรียนรู้ นั่นคือใช้การอ่านเป็นเครื่องมือในการศึกษาค้นคว้า หากมีทักษะการอ่านอย่างดีแล้วการเรียนวิชาใดๆ ก็จะบังเกิดผลดีด้วย การรู้จักฝึกฝนอ่านอย่างสม่ำเสมอจะช่วยให้ผู้อ่านมีพื้นฐานการอ่านดี มีความรู้กว้างขวางและเกิดทักษะซึ่งนักเรียนจะเป็นผู้อ่านที่ดีได้นั้นจะต้องขึ้นอยู่กับสภาพแวดล้อมที่ครูเป็นผู้จัดเตรียมให้ (สุนันทา มั่นเศรษฐวิทย์, 2545: 3)

การอ่านมีความสำคัญและเป็นสิ่งจำเป็นสำหรับชีวิตประจำวัน ช่วยในการศึกษาหาความรู้ช่วยให้มีความบันเทิงและเป็นสิ่งสำคัญ ในการพัฒนาความเจริญงอกงามทางสมองและสติปัญญารู้จักแสวงหาความรู้ด้วยตนเอง เพื่อนำไปใช้ในชีวิตประจำวัน สอดคล้องกับวรรณี โสมประยูร (2544, หน้า 55) ที่กล่าวว่า ทักษะการอ่าน เป็นทักษะที่มีความสำคัญในการเรียนภาษาไทยเป็นเครื่องมือที่ช่วยให้ผู้อ่านเกิดการเรียนรู้และจำเป็นในการดำรงชีวิตของคนยุคปัจจุบัน ต้องอาศัยการอ่านจึงจะสามารถเข้าใจและสื่อความหมายกันได้ ฉะนั้นคนเราจึงจำเป็นต้องมีทักษะในการอ่านกล่าวคือ ต้องอ่านได้รวดเร็ว อ่านได้ถูกต้อง อ่านได้คล่องแคล่วและมีประสิทธิภาพ เพื่อเสาะแสวงหาความรู้ความสามารถเข้าใจและติดตามการเปลี่ยนแปลงความเจริญก้าวหน้าทางวิทยาการ รวมทั้งข้อมูลข่าวสารเหล่านั้นได้ทัน การอ่านจึงเป็นการเรียนรู้ คนอ่านมากย่อมรู้มาก ผู้มีประสิทธิภาพในการอ่านสูง จึงได้รับทั้งความรู้ ประสบการณ์และความบันเทิง นำไปใช้ให้เป็นประโยชน์ในชีวิตประจำวัน และสอดคล้องกับฉวีวรรณ คูหาภินันท์ (2542, หน้า 3) กล่าวว่า การอ่านมีความสำคัญต่อชีวิตมนุษย์ตั้งแต่เด็กจนโต การอ่านมีความสำคัญต่อการพัฒนาอาชีพและการศึกษาการอ่านเป็นหัวใจสำคัญของการเรียนการสอน เช่นกันกับสุนันทา มั่นเศรษฐวิทย์ (2545, หน้า 2)กล่าวว่า การอ่านเป็นเครื่องมือสำคัญที่ใช้ในการแสวงหาความรู้ เป็นสิ่งจำเป็นสำหรับผู้อ่านการรู้จักฝึกฝนอย่างสม่ำเสมอจะช่วยให้ผู้อ่านมีพื้นฐานในการอ่านที่ดี ทั้งจะช่วยให้เกิดความชำนาญและมีความรู้อย่างกว้างขวาง อีกทั้งประพิณพร เย็นประเสริฐ (2548, หน้า 11) กล่าวว่า การอ่านเป็นกระบวนการของการรับสารที่มีความสำคัญต่อการพัฒนาคุณภาพชีวิตของมนุษย์ ข้อมูลข่าวสารและความเจริญก้าวหน้าในความรู้ทุกประเภท ปรากฏเผยแพร่ในรูปของสิ่งพิมพ์เกือบทั้งสิ้นปัจจุบันแม้ว่าจะมีสื่ออื่น ๆ เข้ามามีบทบาทต่อการเรียนรู้ของมนุษย์มากขึ้น ได้แก่ วิทยุ โทรทัศน์ภาพยนตร์ เป็นต้น แต่การอ่านก็ยังถือว่าเป็นสิ่งที่ดีที่ไม่อาจนำสื่ออื่น ๆ มาทดแทนได้ หนังสือเป็นกุญแจดอกสำคัญที่ไขไปสู่โลกแห่งสรรพวิทยาการ โลกแห่งความเพลิดเพลินและจินตนาการโดยไม่จำกัดเวลา สถานที่และสิ้นเปลืองค่าใช้จ่ายน้อยที่สุด

สภาพการเรียนการสอนกลุ่มสาระการเรียนรู้ภาษาไทยในการเข้าร่วมกิจกรรมการเรียนรู้ผู้สอนยังขาดทักษะกระบวนการในการเข้าร่วมกิจกรรมการเรียนรู้เพื่อให้ผู้เรียนเกิดกระบวนการคิดวิเคราะห์ จึงเป็นผลให้นักเรียนในทุกระดับชั้นทั่วประเทศขาดความสามารถด้านการคิดวิเคราะห์ จะเห็นได้จากผลการประเมินภายนอกของสถานศึกษา โดยสำนักงานรับรองมาตรฐานและการประเมินคุณภาพการศึกษา (สมศ) พบว่า นักเรียนมีความสามารถด้านการคิดวิเคราะห์ คิดสังเคราะห์มีวิจารณญาณ มีความคิดสร้างสรรค์ คิดไตร่ตรอง และมีวิสัยทัศน์อยู่ในระดับปรับปรุงเป็นส่วนใหญ่ (คณะกรรมการการศึกษาขั้นพื้นฐาน, 2549: 41)

ครูเป็นผู้มีบทบาทสำคัญในการปลูกฝังทักษะการอ่านให้กับนักเรียน ให้นักเรียนมีนิสัยรักการอ่าน ใฝ่รู้ใฝ่เรียนและวิเคราะห์เรื่องที่อ่านได้อย่างมีเหตุผล เพราะการอ่านที่มีประสิทธิภาพสูงสุด คือ การอ่านแล้วสามารถวิเคราะห์เรื่องที่อ่านได้อย่างถูกต้องตรงประเด็นหรือเป้าหมายที่วางไว้ ทักษะในการคิดวิเคราะห์จึงควรฝึกฝนจนเป็นนิสัย การเรียนการสอนในหลักสูตรซึ่งมีเนื้อหาสาระมากมายและหลากหลาย ครูจะมีบทบาทคอยชี้นำการเลือกเนื้อหาให้เป็นไปตามวัตถุประสงค์ของนักเรียน เน้นในเรื่องวิธีการเรียนและการแสวงหาความรู้ด้วยการลงมือปฏิบัติจริงมีการฝึกฝนการเรียนการสอนเป็นหมู่คณะในการคิด การประพฤติปฏิบัติและการแก้ปัญหาต่างๆ ประจำวันของนักเรียนได้ (วานิช ยืนชีวิต, 2552: 2)

ทักษะการอ่านเป็นทักษะที่สำคัญและใช้มากในชีวิตประจำวัน เพราะเป็นทักษะที่นักเรียน ใช้แสวงหาสรรพวิทยาการต่างๆ เพื่อความบันเทิงและการพักผ่อนหย่อนใจ ผู้ที่มีนิสัยรักการอ่าน และมีทักษะในการอ่าน มีอัตราเร็วในการอ่านสูง ย่อมแสวงหาความรู้และศึกษาเล่าเรียนได้อย่างมี ประสิทธิภาพ สามารถนำความรู้ที่ได้จากการอ่านไปใช้ในการพูดและการเขียนได้เป็นอย่างดี ใน ต่างประเทศจึงได้มีการส่งเสริม

จากความสำคัญดังที่กล่าวมาแล้ว สภาพปัญหาทางด้านการเรียนกลุ่มสาระการเรียนรู้ภาษาไทยของโรงเรียนเทศบาล 3 ศรีสว่าง กองการศึกษา เทศบาลเมืองเลย จังหวัดเลย ที่ผ่านมาพบว่านักเรียนไม่ได้รับการกระตุ้นให้ใฝ่รู้ใฝ่เรียนและมีทักษะในการอ่านคิดวิเคราะห์ค่อนข้างต่ำ นักเรียนไม่ชอบเข้าห้องสมุดเพื่อศึกษาค้นคว้า นักเรียนใช้เวลาว่างไม่เกิดประโยชน์ ส่งผลให้นักเรียนขาดความรู้ความสามารถและขาดทักษะในการอ่านเอาเรื่อง คือ อ่านข้อความที่กำหนดให้แล้วยังไม่เข้าใจ จับใจความไม่ค่อยได้ การที่นักเรียนมีปัญหาทางด้านการอ่านคิดวิเคราะห์นี้จะส่งผลไปถึงการเรียนรู้ในวิชาอื่นๆ อีกด้วย เพราะจากการสำรวจของผู้ศึกษาค้นคว้าพบว่านักเรียนที่มีความสามารถทางการอ่านคิดวิเคราะห์สูงจะมีผลสัมฤทธิ์ในการเรียนวิชาอื่นๆ สูงตามไปด้วย ฉะนั้นความรับผิดชอบในหน้าที่ของครูเกี่ยวกับการสอนอ่านคิดวิเคราะห์จะต้องจัดกิจกรรมส่งเสริมการอ่านคิดวิเคราะห์ของนักเรียนเสมอๆ แม้จะในชั้นเรียนหรือนอกชั้นเรียน ซึ่งการจัดกิจกรรมส่งเสริมการอ่านคิดวิเคราะห์เป็นการกระทำต่างๆ เพื่อให้กลุ่มเป้าหมาย เห็นความสำคัญและความจำเป็นของการอ่านคิดวิเคราะห์ เกิดความเพลิดเพลินในการอ่านพยายามพัฒนาทักษะการอ่านคิดวิเคราะห์ของตนเองให้ถึงระดับการอ่านเป็น และอ่านจนเป็นนิสัย จากปัญหาของการขาดทักษะการอ่านคิดวิเคราะห์ การฝึกฝนหรือแก้ปัญหานี้ต้องมีหลักการหรือรูปแบบของกระบวนการอ่านคิดวิเคราะห์เป็นหลัก แต่ไม่จำเป็นต้องยึดทฤษฎีของนักวิชาการคนใดคนหนึ่งเสมอไป คนเราจะอ่านได้ต้องมีความพร้อมทั้งทางกายและจิตใจ สุขภาพดีมีการกล่อมเกลาอารมณ์และมีโอกาสในการศึกษาซึ่งช่วยให้มีพื้นฐานในการเข้าใจผู้เรียน เริ่มต้นด้วยการสำรวจให้รู้จักผู้เรียน ตรวจสอบระดับความสามารถในการอ่านของผู้เรียนเพื่อใช้เป็นแนวทางช่วยเหลือ หาวิธีช่วยโดยใช้การแก้ไขปัญหาให้ถูกจุดและตรงสาเหตุ โรงเรียนอาจดำเนินการได้หลายวิธี เช่น การจัดกิจกรรมสำหรับการฝึกทักษะการอ่านคิดวิเคราะห์ อาจทำโดยจัดห้องสมุดให้เป็นที่น่าสนใจ จัดหนังสือที่เหมาะสมกับเด็กให้พอเพียง หาเวลาและโอกาสให้นักเรียนได้เข้าห้องสมุดโรงเรียน จัดกิจกรรมส่งเสริมการฝึกทักษะการอ่านคิดวิเคราะห์ให้กับนักเรียน (แม้นมาส ชวลิต, 2544: 77)

ผู้ศึกษาค้นคว้าในฐานะครูผู้สอนได้ศึกษาหลักการและเหตุผลดังกล่าวแล้ว จึงตระหนักและเห็นความสำคัญของปัญหาด้านการการอ่านคิดวิเคราะห์ของนักเรียน ผู้ศึกษาค้นคว้าจึงได้ดำเนินการการพัฒนาทักษะการอ่านจับใจความสำคัญด้วยแบบฝึกชุด อ่านได้ประโยชน์ดี ชั้นมัธยมศึกษาปีที่ 1

โรงเรียนเทศบาล 3 ศรีสว่าง ซึ่งจะใช้เป็นสื่อในกระตุ้นการแสดงออกถึงความเข้าใจในการอ่านสิ่งต่างๆ นักเรียนสามารถรับประโยชน์จากสิ่งที่ได้อ่าน ซึ่งขึ้นอยู่กับประสิทธิภาพของการอ่านคิดวิเคราะห์ของแต่ละคน การอ่านคิดวิเคราะห์จะทำให้นักเรียนมีความฉลาดรอบรู้ และจะเป็นนักปราชญ์ได้ในอนาคต ดังนั้นต้องให้นักเรียนตระหนักถึงความสำคัญของการอ่านคิดวิเคราะห์ว่าการอ่านคิดวิเคราะห์เป็นเครื่องมือในการพัฒนาความพร้อม พัฒนานิสัย และทักษะความรู้ให้นักเรียนเรียนทุกคน เพื่อนำไปประยุกต์ใช้ในการเรียนรู้ศาสตร์อื่นๆ ที่เกี่ยวข้องต่อไป

**วัตถุประสงค์ของการศึกษาค้นคว้า**

1. เพื่อการพัฒนาทักษะการอ่านจับใจความสำคัญด้วยแบบฝึก ชุด อ่านได้ประโยชน์ดี ชั้นมัธยมศึกษาปีที่ 1 โรงเรียนเทศบาล 3 ศรีสว่าง ที่มีประสิทธิภาพตามเกณฑ์ 80/80

2.เพื่อหาดัชนีประสิทธิผลของการจัดกิจกรรมการเรียนรู้เพื่อการพัฒนาทักษะการอ่านจับใจความสำคัญด้วยแบบฝึก ชุด อ่านได้ประโยชน์ดี ชั้นมัธยมศึกษาปีที่ 1

3. เพื่อเปรียบเทียบผลสัมฤทธิ์ทางการเรียนก่อนเรียนและหลังเรียนของนักเรียนชั้นมัธยมศึกษาปีที่ 1 ที่เรียนด้วยแบบฝึก ชุด อ่านได้ประโยชน์ดี ชั้นมัธยมศึกษาปีที่ 1

4. เพื่อประเมินความพึงพอใจของนักเรียนชั้นมัธยมศึกษาปีที่ 1 ที่มีต่อการเรียนด้วยแบบฝึก ชุด อ่านได้ประโยชน์ดี ชั้นมัธยมศึกษาปีที่ 1

**สมมติฐานของการศึกษาค้นคว้า**

ผลสัมฤทธิ์ทางการเรียนของนักเรียนชั้นมัธยมศึกษาปีที่ 1 ที่มีต่อการเรียนด้วยแบบฝึก ชุด อ่านได้ประโยชน์ดี สูงกว่าก่อนการใช้แบบฝึก

ขอบเขตของการศึกษาค้นคว้า

การศึกษาค้นคว้าครั้งนี้เพื่อการพัฒนาทักษะการอ่านจับใจความสำคัญด้วยแบบฝึก ชุด อ่านได้ประโยชน์ดี ชั้นมัธยมศึกษาปีที่ 1 โรงเรียนเทศบาล 3 ศรีสว่าง โดยใช้แบบฝึก ชุด อ่านได้ประโยชน์ดี

มีประชากรที่เป็นกลุ่มเป้าหมายในขั้นการทดลองเข้าร่วมกิจกรรมการเรียนรู้ ดังต่อไปนี้

1. ประชากรและกลุ่มตัวอย่าง

1.1 ประชากรที่ใช้ในการศึกษาคนคว้า ได้แก่ นักเรียนชั้นมัธยมศึกษาปีที่ 1 ในโรงเรียนเทศบาล 3 ศรีสว่าง กองการศึกษา เทศบาลเมืองเลย จังหวัดเลย จำนวน 1 ห้องเรียน มีจำนวนนักเรียนทั้งสิ้น 25 คน

1.2 กลุ่มตัวอย่าง ได้แก่ นักเรียนชั้นมัธยมศึกษาปีที่ 1 ในโรงเรียนเทศบาล 3 ศรีสว่าง กองการศึกษา เทศบาลเมืองเลย จังหวัดเลย จำนวน 25 คน ได้มาด้วยวิธีการสุ่มแบบกลุ่ม (Cluster Random Sampling) โดยใช้ห้องเรียนเป็นหน่วยการสุ่ม

2. ระยะเวลาที่ใช้ในการศึกษาค้นคว้า

ระยะเวลาที่ใช้ในการศึกษาค้นคว้าทำการศึกษาค้นคว้าในภาคเรียนที่ 1 ปีการศึกษา 2560ตั้งแต่เดือนมีนาคม – ตุลาคม พ.ศ, 2560 โดยใช้เวลาในการพัฒนาทักษะการอ่านจับใจความสำคัญด้วยแบบฝึก ชุด อ่านได้ประโยชน์ดี ระหว่างเดือนมีนาคม – พฤษภาคม พ.ศ, 2560 หลังจากนั้นได้นำแบบฝึกทักษะไปทดลองใช้ระหว่างเดือนพฤษภาคม – ตุลาคม พ.ศ, 2560 สอนสัปดาห์ละ 2 ครั้ง ครั้งละ 1 ชั่วโมง รวม 24 ชั่วโมง